Ła Taça da Liga , conosùa in pasà anca cofà , , ła ze po' deventada nota come par motivi de sponsor, ła ze na conpetision calcìstega portogheze che ła mete de fronte łe scuadre de ła Primeira Liga e de ła Segunda Liga, escluze łe formasion reserve. Ła ze stà proponesta inte'l 2006 da'l Sporting e da'l Boavista e drioman aprovada da tuti i club de ła Liga Portuguesa de Futebol Profissional , che ła organiza ła manifestasion. Ła só prima edision ła se ga zogà inte ła stajon 2007-2008 e ła ze stà vinsesta da'l Vitória Setúbal inte ła finałe contro el Sporting. Inte ła segonda edision in finałe A ze stà desputà el derby de Łizbona tra el mèdemo Sporting e el Benfica, rezultà vinsindor. El Benfica ła ze ła scaudra pì titołada. El Porto el ze, invese, ła scuadra che ła ga perdesto, fin deso, el major nùmaro de finałe . Ła copa asenjada inte ła conpetision nota come "Taça da Liga" ła ga subìo canbiamenti inte'l voltar dei ani par motivi de sponsorizasion. Inte ła prima stazon de'l 2007-2008, ła conpetision ła jera sponsorizada da ła Carlsberg industria daneze produtora de bira che ła ga sponsorizà ła conpetision fin a ła stajon 2009-2010, ła copa asenjada in st'altro parìodo ła ze stà ciamada "Carlsberg Cup" , drioman ła ze stà sostituìa da ła Bwin, na sosietà de scomese online che ła gavea sponsorizà ła conpetision soło par ła stazon 2010-2011, ła copa asenjada in 'sto parìodo ła jera stà ciamà "Bwin Cup" , da ła stazon 2011-2012 a ła stazon 2014-2015 ła conpetision l'è restà sensa sponsor, da ła stazon 2015-2016 a ła stazon 2017-2018 ła conpetision ła vien sponsorizada da ła CTT Correios de Portugal, azienda de servisio postałe nasionałe portogheze, che ła renomina ła conpetision e ła copa "Taça CTT" , da ła stazon 2018-ancò ła conpetision ła vien sponsorizada da ła [Allianz sosietà de servisi finansiari europea, che ła renomina ła conpetision e ła copa "Allianz Cup" .